钦定古今图书集成/明伦汇编/人事典/第065卷 > 《宋史》 > 《无逸》
## 钦定古今图书集成/明伦汇编/人事典/第065卷 > 《宋史》 > 《无逸》

周公曰：“呜呼！我闻曰：昔在殷王中宗，严恭寅畏，天命
自度，治民祇惧，不敢荒宁。肆中宗之享国七十有五
年。其在高宗，时旧劳于外，爰暨小人。作其即位，乃或
亮阴，三年不言。其惟不言，言乃雍，不敢荒宁，嘉靖殷
邦。至于小大，无时或怨。肆高宗之享国五十有九年。

十有三年。自时厥后立王，生则逸，生则逸，不知稼穑
之艰难，不闻小人之劳，惟耽乐之从。自时厥后，亦罔
或克寿。耇或十年，或七八年，或五六年，或四三年。”周
公曰：“呜呼！厥亦惟我周太王、王季，克自抑畏文王，卑
服，即康功田功，徽柔懿恭，怀保小民”，惠鲜鳏寡，自朝
至于日中昃，不遑暇食，用咸和万民。文王不敢盘于
游田，以庶邦惟正之供。文王受命惟中身，厥享国五
十年。

〈大全〉吕氏曰：“严恭寅畏，合而言之，敬也。治民祗惧，不敢荒宁，皆敬也。惟敬故寿也。主静则悠远博厚，自强则坚实精明，操存则血气循轨而不乱，收敛则精神内固而不浮，至于俭约克治去戕贼之类，又不待言。凡此皆敬之力，寿之理也。自此至文王，其寿莫非此理。”李氏杞曰：“《无逸》必寡欲，寡欲而不寿者鲜矣。逸乐必多”欲，多欲而能全生者，亦鲜矣。张氏曰：“高宗不敢荒宁，则志气凝定，精神纯一，此长年之基。民心大和，导迎善气，又所以致长年也。盖神气耗散，则根本不固，厉气外袭，则天和日消。有一于此，皆足致夭。”苏氏曰：“人莫不好逸欲，而其所甚好者生也。以其所甚好，禁其所好，庶几必信。然犹有不信者，以逸”豫为未必害生也。汉武帝、唐明皇岂无欲者哉？而寿如此。夫多欲不享国者皆是也。武帝、明皇千一而已，岂可专望乎此哉？吕氏曰：“忧勤者必寿，逸豫者必夭。”此周公格言大训，非特以戒成王，实万世人主之龟鉴也。盖人之一心，苟有所操存，则精神思虑日由乎天理之中，其寿固可必。孔子所谓“仁者寿”，诗人所谓“乐只君子，万寿无期”，亦即其理而推之耳。后世之君，惮忧勤而恣逸乐，伐性伤生，靡所不至，乃欲慕神仙之术以求长年，何其愚之甚也欤！